dhatêng siti dhusun ing Jêmbangan. Kêkalih, satunggil tanah salèripun ing Ngasêm. Dados rèhipun Ngabèi Bôndawasa ing Kartasura, kalih tanah salèripun ing Jatosênèm. Dados rèhing Bayawangsul. Punika sampun sami kapariksa sadaya, mênawi wontên têtiyang têtiga, ingkang sami kaèmbèt ngècu wau, satunggil nama Tirtawijaya, kalih Wiradrana, tiga pun Singadrana, punika mênawi wontên kula dhawahi nyêpêng kaladosêna babêstan. Mênggah aturipun ing bêbêkêl utawi tiyang alit kalih dhusun wau, punapadene aturipun têtiyang ingkang kalêbêt mônca sêkawan mônca gangsalipun sadaya, mênggah tiyang têtiga ingkang sampun mungêl ing inggil wau, sêpên botên wontên ing salamènipun.